kalixlouiis/myanmar-wikipedia-corpus huggingface dataset:
၂၀၁၈ခုနှစ် နိုဝင်ဘာလတွင် ပြေးလမ်းအရှည် ပေ၃၀၀၀ရှည်လျားပြီး လေယာဉ်ငယ်များ ဆင်းသက်နိုင်သော လေယာဉ်ကွင်းငယ်တစ်ခုကို ချင်းပြည်နယ် လိုင်လင်းပီမြို့တွင် ဒေါက်တာဆာဆာက ဦးဆောင်၍ ပြည်ပအကူအညီဖြင့် တည်ဆောက်ခဲ့သည်။
ထိုလေဆိပ်ကို ဒေသတွင်း ပြည်သူလူထု၏ ကျန်းမာရေးအတွက် အသုံးပြုရန်လည်း ရည်ရွယ်သည်။
နိုင်ငံရေး ၂၀၂၀ ပြည့်နှစ် အထွေထွေရွေးကောက်ပွဲတွင် အမျိုးသားဒီမိုကရေစီအဖွဲ့ချုပ်၏ ချင်းပြည်နယ်အောင်နိုင်ရေးအဖွဲ့တွင် ပါဝင်ခဲ့သည်။
သူသည် ဖေဖော်ဝါရီလ ၁ ရက်နေ့မနက်တွင် အာဏာသိမ်းမခံရမှီအချိန်အထိ နိုင်ငံတော်၏အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်နှင့် အတူရှိနေခဲ့ပြီး ဒေါ်အောင်ဆန်းစုကြည်ကို အဖမ်းခံရချိန်တွင် တက္ကစီသမားအယောင်ဆောင်ကာ အိန္ဒိယနယ်စပ်သို့ ထွက်ပြေးတိမ်းရှောင်ခဲ့သည်။
ဘေးကင်းလုံခြုံရာနေရာသို့ ရောက်ရှိရန် ၃ ရက် ၃ ည ကြာခဲ့ပြီးနောက် အိန္ဒိယနိုင်ငံမှတစ်ဆင့် အမေရိကန်နိုင်ငံသို့ ဆက်လက်တိမ်းရှောင်ခဲ့သည်။
ဖေဖော်ဝါရီလ ၂၂ ရက်နေ့တွင် အာဏာအသိမ်းခံရပြီးနောက် ဖွဲ့စည်းခဲ့သော ပြည်ထောင်စုလွှတ်တော် ကိုယ်စားပြုကော်မတီမှ ၎င်းအား ကော်မတီ၏ ကုလသမဂ္ဂဆိုင်ရာ အထူးသံတမန်အဖြစ် ခန့်အပ်ခဲ့သည်။
သူသည် မတ်လ ၄ ရက်နေ့တွင် ကျင်းပခဲ့သော ကုလသမဂ္ဂလုံခြုံရေးကောင်စီ တံခါးပိတ်အစည်းအဝေးသို့ အာဏာသိမ်းစစ်ကောင်စီအား အရေးယူပေးရန်အတွက် "ကာကွယ်စောင့်ရှောက်ရန်လို့ငှာ တာဝန်ယူခြင်း" (Responsibility to Protect - R2P) ကိုခေါ်ယူရန်အပါအဝင် အချက် ၄ ချက်ပါသော စာတစ်စောင်ကို ပေးပို့ခဲ့သည်။
"Dr. Sasa nih 'R2P policy ningin Myanmar mipi veng hna' tiah UN Security Council a hal ". The Chin Express. 5 March 2021. ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ ဆရာဝန်များ ကဏ္ဍ:ချင်းပြည်နယ်မှ လူပုဂ္ဂိုလ်များ။
တရုတ်နိုင်ငံ(ပြည်မ)ရှိ လူ့အခွင့်ရေးအခြေအနေများ ကို ကမ္ဘာ့ကုလသမဂ္ဂ လူ့အခွင့်ရေးကော်မတီ (UNHRC) မှ အခါအားလျှော်စွာ စစ်ဆေးသုံးသပ်လေ့ရှိကာ ထိုသုံးသပ်ဆန်းစစ်မှုများအပေါ် တရုတ်ပြည်သူ့သမ္မတနိုင်ငံအစိုးရ၊ အခြားသော နိုင်ငံများမှ အစိုးရများ၊ လူ့အခွင့်ရေး​ဆိုင်ရာအဖွဲ့အစည်းများက ပုံမှန်အားဖြင့် သဘောထားကွဲလွဲလေ့ရှိသည်။
တရုတ်ပြည်သူ့သမ္မတနိုင်ငံအစိုးရနှင့် ၎င်းတို့ကိုထောက်ခံသူများက လက်ရှိမူဝါဒများနှင့် ဥပဒေပြဋ္ဌာန်းဆောင်ရွက်မှုများသည် လူ့အခွင့်ရေးဆိုင်ရာဖိနှိပ်မှုများမဖြစ်စေရန် (သို့) တားဆီးရန်အတွက် လုံလောက်သည်ဟူ၍ အခိုင်မာပြောဆိုကြသည်။
သို့သော်လည်း အခြားသောနိုင်ငံများနှင့် ထိုနိုင်ငံများ၏အာဏာပိုင်အဖွဲ့များ (ဥပမာ : အမေရိကန်ပြည်ထောင်စု ၊ ကနေဒါနိုင်ငံခြားရေးဝန်ကြီးဌာနနှင့် အခြားများစွာ) ၊ အစိုးရမဟုတ်သော အဖွဲ့အစည်းများဖြစ်ကြသော တရုတ်ပြည်လူ့အခွင့်ရေးအဖွဲ့၊ အပြည်ပြည်ဆိုင်ရာလွတ်ငြိမ်းချမ်းသာအဖွဲ့၊ တရုတ်ပြည်သူပြည်သားများ၊ ရှေ့နေများ၊ အစိုးရအတိုက်အခံများကမူ တရုတ်ပြည်မအာဏာပိုင်များသည် ပုံမှန်ဆိုသလို ထိုသို့ဖိနှိပ်မှုများကို ခွင့်ပြုကြသည် (သို့) စီစဉ်မှုများပြုလုပ်ကြသည်ဟုဆိုကြသည်။
၂၀၁၅ မှစတင်လုပ်ဆောင်ခဲ့သော ဖြိုခွင်းနှိမ်နင်းမှုပေါင်း (၇၀၉) ခုတွင် ရှေ့နေရှေ့ရပ်နှင့် လှုပ်ရှားတက်ကြွသူပေါင်း အယောက် (၂၀၀) ကျော်ကို ထောင်သွင်းအကျဉ်းချခဲ့ရာ အစိုးရကိုဝေဖန်ရာတွင် နာမည်ကြီးသော ကျင့်ထန်းယုံလည်း ပါဝင်အကျဉ်းစံရသည်။
China jails yet another human rights lawyer in ongoing crackdown on dissent, 20 November 2017. The Washington Post. အပြည်ပြည်ဆိုင်ရာလွတ်ငြိမ်းချမ်းသာရေးအဖွဲ့ ကဲ့သို့သော အစိုးရမဟုတ်သောအဖွဲ့အစည်းများ၊ အမေရိကန်နိုင်ငံခြားရေးဝန်ကြီးဌာနကဲ့သို့သောအဖွဲ့များက တရုတ်အစိုးရ၏ တရားစီရင်ပိုင်ခွင့် (တရားဆုံးဖြတ်ခွင့်) အတွင်း၌ နိုင်ငံသားများနှင့် အခြားသောသူများ၏ လွတ်လပ်စွာကိုးကွယ်ခွင့်၊ လွတ်လပ်စွာလှုပ်ရှားဆောင်ရွက်ခွင့်၊ လွတ်လပ်စွာပြောဆိုခွင့်များကို တရုတ်အစိုးရမှချိုးဖောက်သည့် သက်သေအထောက်အထားများကို အခါအားလျှော်စွာ တင်ပြဖော်ထုတ်လေ့ရှိသည်။
တရုတ်အာဏာပိုင်များကမူ လူ့အခွင့်အရေးကို စီးပွားရေး၊ လူမှုရေး၊ နိုင်ငံရေးအခွင့်ရေးများအားလုံးပါဝင်သည်ဟု တစ်မျိုးတစ်မည်ဖွင့်ဆိုပြီး ထိုအရာများအားလုံးသည် နိုင်ငံ၏ဖွံ့ဖြိုးမှုနှုန်းထားနှင့် အမျိုးသားယဉ်ကျေးမှုများနှင့်စပ်လျဉ်းသည်ဟူ၍ ဆိုကြလေ၏။
ထိုဖွင့်ဆိုချက်ကိုပင် ကိုးကားကာ တရုတ်အာဏာပိုင်များက လူ့အခွင့်အရေးများသည် တိုးတက်နေပြီဖြစ်ကြောင်းဆိုကြသည်။
မည်သို့ပင်ဆိုစေကာမူ ယင်းအာဏာပိုင်များသည် နိုင်ငံအများစု၊ အဖွဲ့အစည်းအများစုလက်ခံသုံးစွဲကြသော လူ့အခွင့်ရေးအဓိပ္ပာယ်ဖွင့်ဆိုချက်များကို အသုံးမပြုကြချေ။
ထိုသူများက တရုတ်ပြည်သူ့သမ္မတနိုင်ငံ၏ ဖွဲ့စည်းပုံအခြေခံဥပဒေအရ နိုင်ငံသားအခွင့်အရေးကို ၎င်းတို့၏ "အခြေခံမူမူ (၄) ချက်" ဖြင့်အစားထားသည်ဟူ၍ ထပ်တလဲလဲပြောဆိုကြပြီး ထိုမူလေးချက်၏ အခွင့်အာဏာသည် ထိုမူလေးချက်ကို ဖြိုဖျက်ရန်ကြိုးပမ်းသူများအား ဖမ်းဆီးရန်အတွက် ဥပဒေအခြေခံအချက်ဖြစ်သည်ဟု အနက်ယူကြသည်။
အာဏာပိုင်များက ဤမူလေးချက်ကိုလိုက်နာသည်ဟုယူဆနိုင်သော တရုတ်နိုင်ငံသားများကို တရုတ်နိုင်ငံသားဖြစ်ခြင်းနှင့်တကွပါရှိသော အခွင့်အရေးများအားလုံးကို ဥပဒေတစ်ရပ်ရပ်အား မချိုးမဖောက်မခြင်း လုပ်ဆောင်/ခံစားနိုင်ခွင့်ပေးထားသည်။
များစွာသော လူ့အခွင့်ရေးအဖွဲ့များက တရုတ်ပြည်မရှိ လူ့အခွင့်အရေးကိစ္စရပ်များကို လူသိရှင်ကြားထုတ်ဖော်ကြရာတွင် လူ့အခွင့်အရေးကိစ္စများကို အစိုးရ၏ မှားယွင်းစွာကိုင်တွယ်မှုများအဖြစ် ယူဆသတ်မှတ်သည်။
ထိုကိုင်တွယ်လုပ်ဆောင်မှုများ၌ သေဒဏ်၊ ကလေးတစ်ဦးတည်းမွေးဖွားစနစ်၊ တိဘက်အရေးကိစ္စ၊ သတင်းမီဒီယာလွတ်လပ်ခွင့်ကို လျစ်လျူရှုခြင်းများ ပါဝင်သည်။
အခြားသော စိုးရိမ်ဖွယ်နယ်ပယ်များ၌ လူ့အခွင့်အရေးနှင့်ပတ်သက်၍ ဥပဒေအရအသိမှတ်ပြုမှုကင်းမဲ့ခြင်း၊ လွတ်လပ်သောတရားစီရင်ရေးကင်းမဲ့ခြင်း၊ တရားဥပဒေစိုးမိုးမှု၊ ဥပဒေရပိုင်ခွင့် စသည်များပါဝင်လေ၏။
လူ့အခွင့်အရေးဆိုင်ရာ နောက်ထပ်ပြဿနာများတွင် အလုပ်သမားအခွင့်အရေးကင်းမဲ့ခြင်း (အထူးသဖြင့် ဟုခိုစနစ် (Hukou system) သည် ရွှေ့ပြောင်းအလုပ်သမားများ၏ လွတ်လပ်စွာရွှေ့ပြောင်းနိုင်မှုကို ကန့်သတ်ထားသည်။
) ၊ လွတ်လပ်သည့်အလုပ်သမားသမဂ္ဂများ မရှိခြင်း၊ ကျေးလက်နေအလုပ်သမားများနှင့် လူနည်းစုတိုင်းရင်းသားအပေါ် ခွဲခြားဆက်ဆံမှုဆိုင်ရာ စွဲချက်များ၊ လွတ်လပ်စွာကိုးကွယ်ခွင့် ကင်းမဲ့ခြင်း (လူ့အခွင့်ရေးအဖွဲ့များက ဖော်ပြကြသည်မှာ ခရစ်ယာန်ဘာသာ တိဘက်ဗုဒ္ဓဘာသာ၊ ဝီဂါမွတ်ဆလင်နှင့် ဖားလွင်ကုန်းဘာသာ စသည်တို့အပေါ် ဖိနှိပ်မှုများရှိသည်ဟူ၍ ဖြစ်သည်။
အချို့သောတက်ကြွလှုပ်ရှားသူအုပ်စုများက လူ့အခွင့်အရေးအပါအဝင် ဤလွတ်လပ်ခွင့်များကို ချဲ့ထွင်ရန်ကြိုးစားကြကာ တရုတ်လူ့အခွင့်ရေးဆိုင်ရာခုခံကာကွယ်သူများ (Chinese Human Rights Defenders) ၊ တရုတ်လူ့အခွင့်ရေးဆိုင်ရာ ရှေ့နေအဖွဲ့များ (China Human Rights Lawyers Concern Group) ကိုဖွဲ့စည်းကြသည်။
ဤပြဿနာကိစ္စများနှင့်စပ်လျဉ်းသော အမှုများကို လက်ခံဆောင်ရွက်ကြသည့် တရုတ်လူ့အခွင့်ရေးရှေ့နေများသည် နှောက်ယှက်တိုက်ခိုက်ခံရမှု၊ ရှေ့နေအဖြစ်မှရုပ်သိမ်းမှု၊ ဖမ်းဆီခံရမှု စသည်များကြုံတွေ့ကြရသည်။
Human Rights Watch. Walking on Thin Ice 28 April 2008.Amnesty International, "China: No Rule of Law when Defence Lawyers Cannot Perform their Legitimate Role," 5 October 2010 အပြည်ပြည်ဆိုင်ရာလွတ်ငြိမ်းချမ်းသာခွင့်အဖွဲ့၏ ၂၀၁၆/၁၇ အစီရင်ခံစာများအရ လူ့အခွင့်ရေးကာကွယ်နိုင်မှုကို ခြိမ်းခြောက်သည့် အမျိုးသားလုံခြုံရေးဥပဒေများစွာကို ရေးဆွဲပြဋ္ဌာန်းနေသည်ဟု ဖော်ပြထားသည်။
လူ့အခွင့်ရေးရှေ့နေများ၊ တက်ကြွလှုပ်ရှားသူများကို နိုင်ငံနှင့်အဝှမ်း ဖြိုခွင်းမှုသည် ထိုနှစ်(များ)တွင် ဖြစ်ပေါ်ခဲ့ကြကာ ထိုသူများကို စနစ်တကျစောင့်ကြည့်ခြင်း၊ နှောက်ယှက်တိုက်ခိုက်ခြင်း၊ ခြိမ်းခြောက်ခြင်း၊ ဖမ်းဆီးထောင်ခြခြင်းများလည်း ဆက်လက်ဖြစ်ပေါ်ခဲ့ပေသည်။
Amnesty International report from 2016/2017 ထိုအစီရင်ခံစာက ဆက်လက်ရေးသားထားချက်များ၌ ရဲများသည် လူ့အခွင့်ရေးခုခံကာကွယ်သူမြောက်မြားစွာကို ပုံမှန်ထိမ်းသိမ်းရမည့်နေရာများတွင်မဟုတ်ဘဲ (အခြားနေရာများ၌) ထိန်းသိမ်းထားမှု၊ ကာလရှည်ကြာ ရှေ့နေနှင့်တွေ့ခွင့်မရမှု၊ အထိမ်းသိမ်းခံသူများ၏ နှိပ်စက်ခံရမှုအန္တရာယ်နှင့် တရားမျှတစွာဆက်ဆံခံရခြင်းမရှိမှု တို့ပါဝင်ကြသည်။
၂၀၁၅/၁၆ တွင် ပျောက်ဆုံးခဲ့သော စာအုပ်ရောင်းချသူများ၊ ထုတ်ဝေသူများ၊ တက်ကြွလှုပ်ရှားသူများနှင့် သတင်းထောက်တစ်ဦးသည် နောက်ပိုင်း၌ အကျဉ်းကျနေကြောင်းသိရှိခဲ့ရကာ ထိုဥပဒေထိန်းသိမ်းသူများ (ရဲ၊ ထောက်လှမ်းရေး) ၏ တရားစီရင်ပိုင်ခွင်နယ်ပယ်ကို ကျော်လွန်လုပ်ဆောင်ခြင်းများအား စိုးရိမ်းသောကများ ဖြစ်ပေါ်စေခဲ့သည်။
ဘ၂၀၂၀ ဇွန်လတွင် ကုလသမဂ္ဂမှ အလွတ်သဘောကျွမ်းကျင်သူ (၅၀) ခန့်နီးပါးက တရုတ်အစိုးရ၏ အခြေခံလွတ်လပ်မှုကို နှိပ်ကွပ်ခြင်းအပေါ် စိုးရိမ်သောကဖြစ်ရပါသည်ဟူ၍ ဖော်ပြခဲ့ကြသည်။
လူထု အထူးသဖြင့် ဘာသာရေးနှင့် လူနည်းစုများအား နှိပ်ကွပ်မှု၊ ရှေ့နေများကို အကျဉ်းချမှု၊ တရားစွဲဆိုမှုများကို မီးမောင်းထိုးဖော်ပြကြ၏။
ရဲအင်အားအဆမတန်သုံးစွဲမှုများနှင့် အခြားစွပ်စွဲပြစ်တင်ထားမှုများတွင် ဆန္ဒပြသူများကို ဓာတုပစ္စည်းသုံးစွဲခြင်း၊ ရဲစခန်းများတွင် အမျိုးသမီးဆန္ဒပြသူများကို ကိုယ်ထိလက်ရောက်ကျူးလွန်ခြင်းနှင့် လိင်ပိုင်းဆိုင်ရာအကြမ်းဖက်ခြင်းများ၊ ကျမ်းမာရေးဝန်ထမ်းများကို နှောက်ယှက်တိုက်ခိုက်ခြင်းများပါဝင်လေသည်။
ဒေါက်တာညွန့်ဖေသည် ၂၀၂၁ ခုနှစ် မြန်မာနိုင်ငံ အာဏာသိမ်းမှုတွင် နိုင်ငံတော်စီမံအုပ်ချုပ်ရေးကောင်စီမှ ခန့်အပ်ထားသော ပညာရေးဝန်ကြီးဖြစ်သည်။
ယခင်က ပုသိမ်တက္ကသိုလ် ပါမောက္ခချုပ်အဖြစ် တာဝန်ထမ်းဆောင်ခဲ့ကာ ထိုတက္ကသိုလ်တွင် ငွေကြေးအရှုပ်အရှင်းများကြောင့် နိုင်ငံတော်သမ္မတရုံး၏ ဖြေရှင်းချက်တောင်းခြင်း ခံခဲ့ရသူဖြစ်သည်။
ငွေကြေးအရှုပ်အရှင်းကိစ္စများ ပုသိမ်တက္ကသိုလ် ပါမောက္ခချုပ်မှ နေပြည်တော်ရှိ ပညာရေးဝန်ကြီးဌာန ပညာရေးလေ့လာဆန်းစစ်အကဲဖြတ်ရေးအဖွဲ့၏ ညွှန်ကြားရေးမှူးချုပ်အဖြစ် ပြောင်းရွှေ့ရန် အမိန့်စာထွက်လာချိန်တွင် ပါမောက္ခချုပ် အခွင့်အာဏာမရှိတော့ပဲ ပုသိမ်တက္ကသိုလ်၏ ဝန်ထမ်းအိမ်ရာအဟောင်းများကို အသစ်တည်ဆောက်ရန် ကုမ္ပဏီတစ်ခုနှင့် အလျှင်အမြန် စာချုပ်ချုပ်ဆိုခဲ့သည်။
ထို့အပြင် ကျောင်းသားများအပေါ် ငွေကြေးကောက်ခံမှုများ၊ ကျောင်းတွင်းငွေကြေးသုံးစွဲမှုများနှင့်လည်း ပြဿနာများ ရှိခဲ့သူဖြစ်သည်။
ရတ်နို မာဆုဒီသည် အင်ဒိုနီးရှားနိုင်ငံ၏ ၁၇ဦးမြောက် နိုင်ငံခြားရေးဝန်ကြီးဖြစ်ကာ ပထမဦးဆုံးသော အမျိုးသမီးနိုင်ငံခြားရေးဝန်ကြီးဖြစ်သည်။
ယခင်က နယ်သာလန်၊အိုင်ယာလန်၊နော်ဝေ စသည့်နိုင်ငံများအတွက် အင်ဒိုနီးရှားနိုင်ငံ၏ သံအမတ်အဖြစ် ထမ်းဆောင်ခဲ့ဖူးသည်။
၂၀၂၃ခုနှစ်တွင် အင်ဒိုနီးရှားနိုင်ငံက အာဆီယံအလှည့်ကျ ဥက္ကဋ္ဌ ဖြစ်လာခဲ့ပြီးနောက် ရတ်နို မာဆုဒီသည် မြန်မာနိုင်ငံတွင် ၂၀၂၁ စစ်အာဏာသိမ်းခဲ့သည့်ကိစ္စနှင့်ပက်သက်၍ အာဆီယံအထူးကိုယ်စားလှယ် ဖြစ်လာခဲ့သည်။
၂၀၂၁ခုနှစ်နှင့် ၂၀၂၂ခုနှစ်တွင် ဘရူနိုင်းနိုင်ငံနှင့် ကမ္ဘောဒီးယားနိုင်ငံတို့က ထိရောက်စွာမဖော်ဆောင်နိုင်ခဲ့သည့် မြန်မာ့အရေးအတွက် ၎င်းအနေဖြင့် တက်ကြွစွာ လှုပ်ရှားမည်ဖြစ်ကြောင်း ပြောကြားခဲ့သည်။
မြန်မာနိုင်ငံဆိုင်ရာ အထူးကိုယ်စားလှယ်အဖွဲ့ ဖွဲ့စည်းကာ ၎င်းကိုယ်တိုင် ဦးဆောင်မည်ဟု ၂၀၂၃ခုနှစ် နှစ်ဦးပိုင်းတွင် ပြောကြားခဲ့သည်။
ဘဝအစနှင့် ပညာရေး ဆီမာရန်းမြို့တွင် မွေးဖွားခဲ့သည်။
၁၉၈၅ခုနှစ်တွင် ဂါဒတ်ချ်မဒါ တက္ကသိုလ်မှ နိုင်ငံတကာဆက်ဆံရေးပညာဖြင့် ဘွဲ့ရရှိခဲ့သည်။
ထို့နောက် ဟိတ်မြို့ရှိ တက္ကသိုလ်မှ ဘွဲ့လွန်ဘွဲ့ ရရှိခဲ့သည်။
သံတမန်ဘဝ ၁၉၉၇မှ ၂၀၀၁ခုနှစ်အတွင်း နယ်သာလန်နိုင်ငံ ဟိတ်မြို့ရှိ အင်ဒိုနီးရှား သံရုံးတွင် စီးပွားရေးဆိုင်ရာ ပထမအတွင်းဝန်အဖြစ် လုပ်ကိုင်ခဲ့သည်။
၂၀၀၅ခုနှစ်တွင် နော်ဝေနှင့် အိုင်ယာလန်နိုင်ငံဆိုင်ရာ အင်ဒိုနီးရှား သံအမတ် ဖြစ်လာခဲ့သည်။
၂၀၁၂တွင် နယ်ယာလန်နိုင်ငံဆိုင်ရာ အင်ဒိုနီးရှား သံအမတ် ဖြစ်လာခဲ့သည်။
နိုင်ငံရေးလှုပ်ရှားမှု ၂၀၁၄ခုနှစ် အောက်တိုဘာ ၂၇ရက်နေ့တွင် သမ္မတ ဂျိုကို ဝီဒိုဒိုက သူ၏ အစိုးရအဖွဲ့တွင် နိုင်ငံခြားရေးဝန်ကြီးအဖြစ် ခန့်အပ်ခဲ့သည်။
thumb|ဒေါ်အောင်ဆန်းစုကြည်နှင့် မာဆုဒီ နေပြည်တော်ရှိ နိုင်ငံခြားရေးဝန်ကြီးဌာနတွင်တွေ့ဆုံကြစဉ် ကိုးကား ကဏ္ဍ:နိုင်ငံခြားရေး ဝန်ကြီးများ ကဏ္ဍ:အင်ဒိုနီးရှားနိုင်ငံ ကဏ္ဍ:၁၉၆၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
နိုင်ငံတော် စီမံအုပ်ချုပ်ရေးကောင်စီ ဥက္ကဋ္ဌသည် ၂၀၂၁ ခုနှစ် အာဏာသိမ်း စစ်အစိုးရ၏ အုပ်ချုပ်ရေးအဖွဲ့ဖြစ်သော နိုင်ငံတော်စီမံအုပ်ချုပ်ရေးကောင်စီ၏ ခေါင်းဆောင်ဖြစ်သည်။
အာဏာသိမ်းစစ်အစိုးရမှ ဖွဲ့စည်းထားသော စစ်အစိုးရအဖွဲ့၏ ခေါင်းဆောင်လည်းဖြစ်သည်။
လက်ရှိဥက္ကဋ္ဌမှာ ဗိုလ်ချုပ်မှူးကြီးမင်းအောင်လှိုင်ဖြစ်သည်။
၂၀၂၁ ခုနှစ် ဩဂုတ်လ ၁ ရက်နေ့မှစ၍ နိုင်ငံတော်စီမံအုပ်ချုပ်ရေးကောင်စီ၊ စီမံခန့်ခွဲရေးကော်မတီကို ပြည်ထောင်စုသမ္မတမြန်မာနိုင်ငံတော်၊ အိမ်စောင့်အစိုးရဟူ၍ ပြောင်းလဲဖွဲ့စည်းခဲ့သည်။
အိမ်စောင့်အစိုးရ ဖွဲ့စည်းပြီးနောက်တွင် ပြည်ထောင်စုအစိုးရအဖွဲ့ ကိုဖွဲ့စည်းကာ ၎င်းက ဥက္ကဋ္ဌ လုပ်သည်။
နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့သည်။
သမိုင်းကြောင်း ၂၀၂၀ပြည့်နှစ် ရွေးကောက်ပွဲအနိုင်ရ လွှတ်တော်ကိုယ်စားလှယ်များဖြင့် တတိယအကြိမ်လွှတ်တော်များကို စတင်ရန် စီစဉ်ထားသည့် ၂၀၂၁ ခုနှစ် ဖေဖော်ဝါရီလ ၁ ရက်နေ့ နံနက်တွင် တပ်မတော်မှ အာဏာကိုသိမ်းယူမှုပြုလုပ်ခဲ့သည်။
ဒုတိယသမ္မတ (၁) ဦးမြင့်ဆွေမှအပ ကျန်ရှိသော နိုင်ငံတော်၏ ထိပ်ပိုင်းခေါင်းဆောင်များ၊ ဗဟို/ပြည်နယ်/တိုင်း အစိုးရအဖွဲ့ဝင်များ၊ အနိုင်ရ လွှတ်တော်ကိုယ်စားလှယ်များနှင့် အခြားထင်ရှားသူအချို့ကို မတရားဖမ်းဆီး ထိန်းသိမ်းခဲ့သည်။
ထိုနေ့ နေ့လယ်ပိုင်းတွင် တပ်မတော်ပိုင် မြဝတီ ရုပ်သံမှတစ်ဆင့် ဗိုလ်ချုပ်မှူးကြီး မင်းအောင်လှုင်ဒုတိယသမ္မတ(၁)ဦးမြင့်ဆွေကို ယာယီသမ္မတခန့်အပ်ကာ နိုင်ငံတော်ကို အရေးပေါ်အခြေအနေအဖြစ် (၁)နှစ်ကြေညာကြောင်း၊ နိုင်ငံတော်၏ အုပ်ချုပ်ရေး၊ ဥပဒေပြုရေး၊ တရားစီရင်ရေး အာဏာများကို တပ်မတော်ကာကွယ်ရေးဦးစီးချုပ်ထံ လွှဲအပ်ကြောင်း ကြေညာခဲ့သည်။
ဖေဖော်ဝါရီလ ၂ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဥက္ကဋ္ဌ၊ ဒုတိယဥက္ကဋ္ဌ၊ အတွင်းရေးမှူး၊ တွဲဘက်အတွင်းရေးမှူး၊ အဖွဲ့ဝင်များဖြင့်ဖွဲ့စည်းခဲ့သည်။
အာဏာသိမ်း စစ်ခေါင်းဆောင် ဗိုလ်ချုပ်မှူးကြီးမင်းအောင်လှိုင်က ဥက္ကဋ္ဌအဖြစ် တာဝန်ယူသည်။
အခွင့်အာဏာ အာဏာသိမ်း စစ်ခေါင်းဆောင်သည် တပ်မတော်ကာကွယ်ရေးဦးစီးချုပ်အဖြစ်ပါ ပူးတွဲတာဝန်ထမ်းဆောင်သဖြင့် နိုင်ငံတော်၏ အာဏာ ၃ ရပ်လုံး ၎င်းထံတွင် ရှိလေသည်။
ရှိသည်ဆိုသော်ငြားလည်း ၎င်း၏ စစ်အစိုးရ အုပ်ချုပ်သည် ကို မခံချင်၍ ပြန်လည်တိုက်ခိုက်နေသူအများအပြား ရှိသောကြောင့် အသုံးချရာတွင် အခက်အခဲ ရှိသည်။
ဥက္ကဋ္ဌများစာရင်း စဉ် ပုံ အမည် တာဝန်ထမ်းဆောင်ခြင်းဒုတိယ ဥက္ကဋ္ဌ စတင်ရက် ပြီးဆုံးရက် ရက်ပေါင်း ၁ 100px မင်းအောင်လှိုင် ၂ ​ဖေ​ဖော်ဝါရီ ၂၀၂၁ လက်ရှိ စိုးဝင်း ဒုတိယ ဥက္ကဋ္ဌ နိုင်ငံတော်စီမံအုပ်ချုပ်ရေးကောင်စီ ဒုတိယဥက္ကဋ္ဌသည် နိုင်ငံတော်စီမံအုပ်ချုပ်ရေးကောင်စီ၏ ဒုတိယဥက္ကဋ္ဌဖြစ်သည်။
စာရင်း စဉ် ပုံ အမည် တာဝန်ထမ်းဆောင်ခြင်း ဥက္ကဋ္ဌ စတင်ရက် ပြီးဆုံးရက် ရက်ပေါင်း ၁ 100px စိုးဝင်း ၂ ဖေဖော်ဝါရီ ၂၀၂၁ လက်ရှိ မင်းအောင်လှိုင် အခြားကြည့်ရန် မြန်မာနိုင်ငံ၏ သမ္မတ နိုင်ငံတော်၏ အတိုင်ပင်ခံပုဂ္ဂိုလ် နိုင်ငံတော်စီမံအုပ်ချုပ်ရေးကောင်စီ ကိုးကား ကဏ္ဍ:မြန်မာနိုင်ငံ၏ နိုင်ငံရေး ကဏ္ဍ:မြန်မာနိုင်ငံ၏ နိုင်ငံတော်အကြီးအကဲများ ကဏ္ဍ:နိုင်ငံတော်စီမံအုပ်ချုပ်ရေးကောင်စီ။
မြန်မာနိုင်ငံသတင်းမီဒီယာကောင်စီ (; MPC) သည် မြန်မာနိုင်ငံရှိ သတင်းမီဒီယာများကို ထိန်းကျောင်းကြီးကြပ်သော အဖွဲ့အစည်းတစ်ခုဖြစ်၍ မီဒီယာဆိုင်ရာအမှုအခင်းများကို စုံစမ်းစစ်ဆေး ဖြေရှင်းပေးရသော အဖွဲ့တစ်ခုလည်းဖြစ်သည်။
အဖွဲ့သည် သတင်းမီဒီယာကျင့်ဝတ်များကို ရေးဆွဲရန်၊ မြန်မာ့မီဒီယာအဝန်းအဝိုင်းအတွင်း မီဒီယာနှင့်သက်ဆိုင်သောသူ (သတင်းထောက်စသည်) များ၏ အခြေခံအခွင့်အရေးနှင့် လွတ်လပ်ခွင့်တို့ကိုကာကွယ်ရန် စသောရည်ရွယ်ချက်ဖြင့် ဖွဲ့စည်းခဲ့ကြသည်။
မူလက ကောင်စီကို ပြန်ကြားရေးဝန်ကြီးဌာနကတာဝန်ပေးခန့်အပ်သောသူ (၂၀) ဦးဖြင့်စတင်ဖွဲ့စည်းခဲ့၍ ဥက္ကဋ္ဌမှာ တရားရုံးချုပ်တရားသူကြီး ဦးခင်မောင်လေးဖြစ်ကာ ရည်ရွယ်ချက်သည် ဆင်ဆာဖြတ်တောက်ခြင်းများ ရပ်ဆိုင်းပြီးနောက် သတင်းမီဒီယာကိစ္စရပ်များကို ကောင်းစွာလည်ပတ်လှုပ်ရှားနိုင်စေရန်ဖြစ်၏။
ထို့နောက် လွတ်လပ်သော မြန်မာနိုင်ငံသတင်းမီဒီယာကောင်စီကို ၂၀၁၈ အောက်တိုဘာ ၃၀ တွင် (၂၉) ဦးဖြင့် အသစ်တဖန်ပြန်လည်ဖွဲ့စည်းခဲ့ပြီး ဥက္ကဋ္ဌအဖြစ် ဟံသာဝတီဦးအုန်းကြိုင်မှ ဆောင်ရွက်ခဲ့သည်။
၂၀၂၁ တပ်မတော်က အာဏာသိမ်းယူခြင်းပြီးနောက် သတင်းမီဒီယာများအနေဖြင့် နိုင်ငံတော်စီမံအုပ်ချုပ်ရေးကောင်စီအား အာဏာသိမ်းအစိုးရဟု သုံးနှုန်းခြင်းမပြုရန် စစ်ကောင်စီ၏ ပြန်ကြားရေးဝန်ကြီးဌာနက သတင်းမီဒီယာကောင်စီနှင့် သတင်းစာတိုက်အချို့ကို ဖေဖော်ဝါရီ ၁၁ ရက်တွင် အကြောင်းကြားစာ ပေးပို့ခဲ့လေသည်။
ထိုသို့ဖိအားပေးခြင်းခံရပြီးနောက် သတင်းမီဒီယာကောင်စီအဖွဲ့ဝင် ၂၆ ဦးအနက် ၂၄ ဦးအထိ နုတ်ထွက်ခဲ့ရာ ဖေဖော်ဝါရီ ၂၃ ၌ ကောင်စီဝင်နှစ်ဦးသာ ကျန်ရှိခဲ့သည်။
၂၀၂၁ ခုနှစ် စက်တင်ဘာ ၇ ရက် တွင် မြန်မာနိုင်ငံသတင်းမီဒီယာ ကောင်စီဝင်ရွေးချယ်တင်မြှောက်ရေးအဖွဲ့ ဖြင့် ကောင်စီအသစ်အား ရွေးချယ်ကြသည်။
ဦးအုန်းမောင်(မြင်းမူမောင်နိုင်မိုး) ဥက္ကဋ္ဌ အဖြစ် ရွေးချယ်တင်မြှောက်ခံရသည်။
ထိုအဖွဲ့ သက်တမ်းပြည့်မြောက်ခဲ့သည့် ၂၀၂၄ ခုနှစ် စက်တင်ဘာ ၁၀ ရက် တွင် နောက်ထပ် မြန်မာနိုင်ငံသတင်းမီဒီယာကောင်စီ အသစ် ကို ထပ်မံရွေးချယ် ဖွဲ့စည်းသည်။
ဒေါက်တာ တင်ထွန်းဦး ဥက္ကဋ္ဌ အဖြစ် တင်မြှောက်ခံရသည်။
ဝေဖန်မှုများ ကိုးကား ကဏ္ဍ:မြန်မာနိုင်ငံရှိ မီဒီယာ ကဏ္ဍ:မြန်မာနိုင်ငံအခြေစိုက် အဖွဲ့အစည်းများ။
ဦးကျော်မိုးထွန်း (၁၉၆၉ ဖွား) သည် နယူးယောက်မြို့ ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်ဖြစ်သည်။
ယခင်က ဂျီနီဗာမြို့ ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်ဖြစ်သည်။
ငယ်ဘဝနှင့်ပညာရေး ၁၉၆၉ ခုတွင် မွေးဖွားခဲ့သည်။
ရန်ကုန်တက္ကသိုလ်မှ နိုင်ငံတကာဆက်ဆံရေးဘာသာနှင့် ဘွဲ့ရသည်။
ဂျပန် အပြည်ပြည်ဆိုင်ရာတက္ကသိုလ်မှ စီးပွားစီမံ မဟာဘွဲ့ယူခဲ့သည်။
သက်မွေးလမ်းကြောင်း ၁၉၉၃ ခုမှ ၂၀၁၅ ခုအတွင်း နေပြည်တော်နှင့် ရန်ကုန်ရှိ ဝန်ကြီးဌာနရုံးများတွင် တာဝန်ထမ်းကာ အင်ဒိုနီးရှား၊ စင်္ကပူ၊ ဆွစ်ဇာလန်နှင့် အမေရိကန်နိုင်ငံတို့သို့ သံတမန်ကိစ္စများဖြင့် သွားရောက်ဖူးသည်။
၂၀၁၆မှ ၂၀၁၈အထိ နိုင်ငံခြားရေးဝန်ကြီးဌာနအောက်ရှိ အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန ညွှန်ကြားရေးမှူးချုပ်အဖြစ် တာဝန်ထမ်း​ဆောင်ခဲ့သည်။
၂၀၁၈ ခုနှစ်တွင် ဂျီနီဗာရှိ ကုလသမဂ္ဂရုံး၌ မြန်မာနိုင်ငံ၏ အမြဲတမ်းကိုယ်စားလှယ်အဖြစ် နိုင်ငံတကာအဖွဲ့အစည်းများတွင် ပါဝင်ခဲ့သည်။
ဆွစ်ဇာလန်နိုင်ငံ သံအမတ်ကမ္ဘာ့ကုန်သွယ်ရေးအဖွဲ့ အမြဲတမ်းကိုယ်စားလှယ်၊ ဓာတုလက်နက်တားမြစ်ရေးအဖွဲ့ဝင် စသော တာဝန်များကိုလည်း ထမ်းဆောင်လျက်ရှိသည်။
၂၀၂၀ ပြည့်၊ စက်တင်ဘာ ၅ ရက်တွင် သူ့အား ဂျီနီဗာမြို့မှ နယူးယောက်မြို့ရှိ ကုလသမဂ္ဂရုံးတွင် ကုလသမဂ္ဂဆိုင်ရာ မြန်မာအမြဲတမ်းကိုယ်စားလှယ်အဖြစ် ခန့်အပ်ကြောင်း ပြန်တမ်းထုတ်သည်။
၂၀၂၀ ပြည့်၊ အောက်တိုဘာလ ၂၀ ရက်တွင် နယူးယောက်ရှိ ကုလသမဂ္ဂရုံး၌ မြန်မာနိုင်ငံ၏ အမြဲတမ်းကိုယ်စားလှယ်အဖြစ် ပြောင်းရွှေ့တာဝန်ယူသည်။
၂၀၂၁ ဖေဖော်ဝါရီလ ၂၆ နယူးယောက်မြို့ရှိ ကုလသမဂ္ဂ အထွေထွေညီလာခံတွင် အာဏာသိမ်းကောင်စီကို ဆန့်ကျင်၍ ဒေါ်အောင်ဆန်းစုကြည် အစိုးရအတွက်ကိုယ်စားပြု ပြောဆိုခဲ့သည်။
ထို့ကြောင့် နိုင်ငံကို သစ္စာဖောက်မှု၊ တရားဝင်မဟုတ်သောအဖွဲ့တစ်ခုအတွက် ပြောဆိုမှုဖြင့် ဦးကျော်မိုးထွန်းကို ထုတ်ပယ်သည်ဟု ၂၀၂၁ ဖေဖော်ဝါရီ ၂၇ ၌ နိုင်ငံပိုင် ရုပ်မြင်သံကြားမှ အာဏသိမ်းကောင်စီက ကြေညာခဲ့သည်။
သို့သော် ကမ္ဘာ့ကုလသမဂ္ဂအနေဖြင့် စစ်ကောင်စီကို မြန်မာနိုင်ငံအစိုးရသစ်အဖြစ် အသိအမှတ်မပြုဘဲ ဦးကျော်မိုးထွန်းသည် မြန်မာနိုင်ငံသံအမတ်အဖြစ် ဆက်လက်ရှိနေကြောင်း ကုလအရာရှိတစ်ဦးကဆိုခဲ့သည်။
နယူးယောက်မြို့ရှိ ကုလသမဂ္ဂတွင် မြန်မာကိုယ်စားပြုကိုယ်စားလှယ်အတွက် အပြောင်းအလဲဖြစ်ကြောင်း ဆက်သွယ်ပြောဆိုမှုမရှိသေးပါဟူ၍လည်း ကုလပြောရေးဆိုခွင့်ရှိသူ Stephane Dujarric ကထုတ်ဖော်ပြောကြားခဲ့ပြီး ဦးကျော်မိုးထွန်းကလည်း ထိုအမိန့်ကိုတုံ့ပြန်မှုအဖြစ် ဆက်လက်တိုက်ပွဲဝင်သွားရန် သိန္နိဋ္ဌာန်ချထားသည်ဟူ၍ ပြောဆိုခဲ့သည်။
ထင်ရှားသောဆောင်ရွက်မှု ၂၀၂၁ ဖေဖော်ဝါရီလ ၂၆ တွင် နယူးယောက်မြို့၌ ပြုလုပ်သော ကုလသမဂ္ဂ အထွေထွေညီလာခံ၌ မြန်မာကိုယ်စားလှယ် ဦးကျော်မိုးထွန်းသည် မထင်မှတ်ထားဘဲ CRPH ကို ကိုယ်စားပြု တက်ရောက်ခဲ့၍ လက်ရှိ အာဏာရယူထားသူကို ဆန့်ကျင်ပြီး ကုလသမဂ္ဂ၌ တက်ရောက်ပြောကြားခဲ့ခြင်းသည် မြန်မာသံတမန်ရေးဖြစ်စဉ်တွင် ရှေးယခင်ကတည်းက မကြားဖူးခဲ့တဲ့ ဖြစ်ရပ်တစ်ခုဖြစ်လာခဲ့သည်။
၎င်း၏ ဆွေးနွေးတင်ပြချက်၌ မြန်မာစစ်တပ်ကို ဆန့်ကျင်ရန်နှင့် မြန်မာပြည်သူများ၏ လုံခြုံရေး တတ်နိုင်သမျှနည်းလမ်းများဖြင့် ဆောင်ရွက်ပေးရန်ကိုလည်းပြောကြားခဲ့သည်။
မိသားစုဘဝ အိမ်ထောင်ရှိသူဖြစ်ပြီး သားသမီး ၂ ယောက်ရှိသည်။
ဂုဏ်ပြုခံရခြင်း နိုင်ငံတော်သမ္မတရုံး အမိန့်ကြော်ငြာစာအမှတ် ၉/၂၀၂၁ အားဖြင့် "ပြည်သူ့ဝန်ထမ်းကောင်း" တံဆိပ်ကို ချီးမြှင့်ခံရပြီး ၂၀၂၂ ခုနှစ်၊ မတ်လ ၄ ရက်တွင် ယင်းတံဆိပ်ကို နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် (၂၈/၂၀၂၂) အားဖြင့် ပြန်လည်ရုပ်သိမ်းကြော်ငး ထုတ်ပြန်ခဲ့သည်။
ကိုးကား ကဏ္ဍ:မြန်မာ သံအမတ်ကြီးများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၆၉ မွေးဖွားသူများ။
ဓမ္မအဖွဲ့အစည်းရန်ပုံငွေ (; The M.L. Maniratana Bunnag Dhamma Society Fund ဟုလည်း ပုံမှန်အားဖြင့်သိကြ) သည် ထိုင်းနိုင်ငံတွင် တည်ရှိသည့် ထေရဝါဒဗုဒ္ဓဘာသာဆိုင်ရာ အဖွဲ့အစည်းတစ်ခု ဖြစ်သည်။
အဖွဲ့ကို ၁၉၉၇ ခုနှစ်တွင် Thanpuying M.L. Manitatana Bunnag (1923–2000), Lady-in-Waiting to Her Majesty Queen Sirikit (၁၉၅၀–၂၀၀၀) နှင့် Dhamma Society First Chairperson (၁၉၉၈–၂၀၀၀) တို့က တည်ထောင်ခဲ့သည်။
Maniratana Bunnag Commemorative Publication, November 2000, "ศรัทธานุสรณ์ ท่านผู้หญิงมณีรัตน์ บุนนาค" လှူဒါန်းမှုဆိုင်ရာ အဖွဲ့အစည်းဖြစ်သည်။
အဖွဲ့သည် ပိဋကတ်သုံးပုံကို လက်တင်ဘာသာဖြင့် ဖြန့်ဖြူးခြင်းလုပ်ငန်းများကို ဆောင်ရွက်ခဲ့သည်။
လတ်တလောမကြာသေးမီ ပိဋကတ်သုံးပုံနှင့် ပတ်သက်သည့် ဆောင်ရွက်မှုများအနေဖြင့် တိပိဋကစာပေနှစ်ပတ်လည်နှင့်Chamchuree 2001 "จามจุรี" Year 5, No. 3 Nov 2002-Feb 2003 ဓမ္မလက်ဆောင်အဖြစ် ပိဋကတ်သုံးပုံအခမ်းအနားကို ကျင်းပခဲ့သည်။
Asian News International, "Buddhist Monks begin praying for World Peace လှူဒါန်းမှုများ ကမ္ဘာ့တိပိဋကစီမံချက် ထုတ်ဝေမှုများ ပြင်ပလင့်များ Dhamma Society Tipitaka quotation Tipitakahall World Tipitaka ကိုးကား ကဏ္ဍ:ထိုင်းနိုင်ငံရှိ အကျိုးအမြတ်မယူသော အဖွဲ့အစည်းများ။
ခရစ်တီးန် ရှရိန်နာ ဘာဂနာ (; ခရစ်တီးနာ ရှရာနာ ဘော့ဂီနာ) သည် ဆွစ်လူမျိုး သံတမန်တစ်ဦးဖြစ်၍ မြန်မာနိုင်ငံဆိုင်ရာ ကုလသမဂ္ဂ အထူးကိုယ်စားလှယ်တစ်ဦးဖြစ်သည်။
ယခင်က ဂျာမနီနှင့် ထိုင်းနိုင်ငံတို့တွင် သံအမတ်အဖြစ် တာဝန်ထမ်းဆောင်ခဲ့ဖူး၏။
ဘဝနှင့်ပညာရေး ဘာဂနာကို ၁၉၆၃ ၌ ဆွစ်ဇာလန်နိုင်ငံ၊ မိုင်းရင်ငန်မြို့တွင် ဖွားမြင်ခဲ့သည်။
ဖခင်သည် ဆွစ်ဆဲရာလေကြောင်းလိုင်း၏ ကျွမ်းကျင်ပညာရှင်တစ်ဦးဖြစ်၍ ဖခင်နှင့်အတူ ဂျပန်နိုင်ငံ တိုကျိုမြို့တွင် ကြီးပြင်းခဲ့သည်။
. Artikel vom 22. Mai 2015 von Christoph Reichmuth von der Luzerner Zeitung im Boten der Urschweiz (PDF) ဇူးရစ်ခ် (ဇျူးရစ်ခ်) တက္ကသိုလ်မှ ဥပဒေပညာာပ်ဖြင့် ဘွဲ့ရရှိခဲ့သည်။
ရှရိန်နာ ဘာဂနာသည် မြန်မာနိုင်ငံဆိုင်ရာ သံအမတ်ဟောင်းတစ်ဦးဖြစ်သော ခရစ်တော့ ဘာဂနာနှင့် အိမါထောင်ကျကာ သမီးတစ်ဦးနှင့် သားတစ်ဦး ထွန်းကားခဲ့သည်။
ရရှိန်နာသည် ဆွစ်ဇာလန် ဒီမိုကရက်တစ်ပါတစ်ဝင်တစ်ဦးလည်းဖြစ်၏။
အလုပ်အကိုင် ၁၉၉၁ တွင် နိုင်ငံခြားရေးရာ ပြည်ထောင်စုဌာန၏ သံတမန်အဝန်းအဝိုင်းထဲသို့ နိုင်ငံတကာဥပဒေဌာနမှ စတင်ဝင်ရောက်ခဲ့၍ ၁၉၉၂ ၌ မော်ရိုကိုနိုင်ငံ ရာဘတ်မြို့ ဆွစ်သံရုံးတွင် သံမှူးအဖြစ် တာဝန်ယူခဲ့သည်။
ထို့နောက် ဆွစ်ဇာလန်တွင် ၁၉၉၃ မှ ၁၉၉၇ အထိ လူ့အခွင့်ရေးဆိုင်ရာဌာန၏ ဒုတိယဌာနမှူးအနေဖြင့် တာဝန်ထမ်းဆောင်ခဲ့၏။
ထိုအတွင်း တရုတ်ပြည်သူ့သမ္မတနိုင်ငံနှင့် လူ့အခွင့်ရေးဆိုင်ရာ ပြောဆိုဆွေးနွေးမှုများပြုလုပ်ခဲ့ပြီး "အမျိုးသမီးများအား ခွဲခြားဆက်ဆံသည့် ပုံစံအမျိုးအစားအားလုံးကို ဖယ်ရှားရေးနှင့်ပတ်သက်သည့် သဘောတူညီချက်" အကြောင်းဆွေးနွေးပို့ချခြင်းနှင့် အစီရင်ခံထုတ်ဝေခြင်းများလည်း ပြုလုပ်ခဲ့သည်။
ထို့အပြင် ဘေဂျင်းတွင်ကျင်းပသော "၁၉၉၅ ကမ္ဘာ့အမျိုးသမီးညီလာခံ" သို့လည်း ဆွစ်ကိုယ်စားလှယ်အဖြစ် တက်ရောက်ခဲ့သည်။
ယင်းနောက် ဒဘလင်မြို့ (ဒါ့ဘ်လင်) ရှိ သံရုံးတွင် သံရုံးအတိုင်ပင်ခံဖြစ်လာခဲ့ကာ ခင်ပွန်းသည်နှင့်အတူ တွဲဖက်လုပ်ကိုင်ခဲ့သည်။
၂၀၀၁ မှ ၂၀၀၃ အထိ ခင်ပွန်းနှင့်အတူပင် လူ့အခွင့်ရေးဆိုင်ရာမူဝါဒ နိုင်ငံခြားရေးဌာန၌ လုပ်ကိုင်ခဲ့ပြီး လူသားလုံခြုံရေးဆိုင်ရာဌာနတွင်လည်း ဆောင်ရွက်ခဲ့သည်။
thumb|ဘန်ကောက်မြို့ရှိ ဆွစ်သံရုံး (၂၀၀၉) ၂၀၀၄ မှ ၂၀၀၉ အထိ နိုင်ငံတကာဥပဒေဦးစီးရုံး၏ ဒုတိယညွှန်မှူး၊ လူ့အခွင့်ရေးနှင့် နိုင်ငံတကာ လူသားခြင်းစာနာထောက်ထားရေး ဥပဒေဌာန၏ ညွှန်မှူးဖြစ်ခဲ့သည်။
၂၀၀၇ အထိ သံအမတ်ရာထူးအဆင့်ဖြင့် လုပ်ကိုင်ခဲ့ကာ ထို့နောက်ပိုင်းတွင်လည်း အမျိုးမျိုးသော တာဝန်များဖြင့် အမျိုးမျိုးသောဌာနများတွင် ထမ်းဆောင်ခဲ့သည်။
ရှရှိန်နာသည် ပထမဆုံးသံအမတ်အဖြစ် ၂၀၀၉ မှ ၂၀၁၅ အထိ ထိုင်းနိုင်ငံတွင်တာဝန်ယူခဲ့ရာ ၂၀၀၉ မှ ၂၀၁၂ အထိ ခင်ပွန်းဖြစ်သူနှင့်အတူ ထိုင်းတွင် လုပ်ကိုင်ဆောင်ရွက်ခဲ့၍ ၂၀၁၂ ၌ မြန်မာနိုင်ငံတွင် ဆွစ်သံရုံးကို မြန်မာ၊ ကမ္ဘောဒီးယား၊ လာအိုနိုင်ငံ ဖွင့်လှစ်ပြီး သူမအမျိုးသားက ထိုသုံးနိုင်ငံအတွက် သံအမတ်အဖြစ် လုပ်ကိုင်သည်။
ထိုင်းနိုင်ငံဆိုင်ရာ ဂျာမန်သံအမတ်ဟောင်းတစ်ဦး၏ အဆိုအရ ၂၀၁၃-၁၄ ထိုင်နိုင်ငံရေးပြဿနာ၌ နှစ်ဖက်အြပ်စုနှင့် အဆက်မပြတ်ဆက်ဆံခဲ့သော သံတမန်တစ်ဦးလည်းဖြစ်သည်။
၂၀၁၈ ဧပြီ ၂၆ တွင် မြန်မာနိုင်ငံဆိုင်ရာ ကုလသမဂ္ဂ အထူးကိုယ်စားလှယ် အဖြစ် ကုလသမဂ္ဂအထွေထွေအတွင်းရေးမှူးချုပ်က ခန့်အပ်တာဝန်ပေးခဲ့သည်။
ဆွစ်ဇာလန် ဖက်ဒရယ်ကောင်စီက သူမကို ၂၀၂၁ ဖေဖော်ဝါရီတွင် နိုင်ငံသားပြောင်းရွှေ့မှုရေးရာဝန်ကြီး (State Secretary for Migration) အဖြစ် ရွေးချယ်ခဲ့သော်လည်း ၂၀၂၁ မြန်မာနိုင်ငံစစ်အာဏာသိမ်းခံရခြင်းကြောင့် ၂၀၂၂ ရောက်မှသာ ထိုရာထူးကို ဆောင်ရွက်မည်ဖြစ်သည်။
ကိုးကား ကဏ္ဍ:၁၉၆၃ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ဆွစ် လူမျိုးများ။
သတိုးဟိန်း (၁၉၇၃ မွေးဖွား) သည် မြန်မာနိုင်ငံသား စီးပွားရေးလုပ်ငန်းရှင်ဖြစ်သည်။
ငယ်ဘဝနှင့်ပညာရေး ၁၉၇၃ တွင် မွေးသည်။
၁၉၉၅ ခုနှစ်တွင် ရန်ကုန်တက္ကသိုလ်မှ ဘွဲ့ရသည်။
၂၀၀၈ ခုတွင် ရန်ကုန်စီးပွားရေးတက္ကသိုလ်မှ အမှုဆောင်စီးပွားစီမံမဟာဘွဲ့ကို ယူသည်။
စင်ကာပူအမျိုးသားတက္ကသိုလ်မှ စီးပွားရေးကျောင်းနှင့် ကယ်လီဖိုးနီးယား တက္ကသိုလ်မှ လော့အိန်ဂျလိအန်ဒါဆင်စီမံခန့်ခွဲရေးကျောင်းတို့ အာရှပစိဖိတ်ဒေသအတွက် ပေါင်းသင်သည့် ကမ္ဘာလုံးဆိုင်ရာအမှုဆောင်စီးပွားစီမံမဟာဘွဲ့ကိုလည်း ရခဲ့သည်။
စီးပွားရေးခြေလှမ်းများ ဘွဲ့ရသည်နောက် မိဘလုပ်ငန်း၌ နိုင်ငံခြားများနှင့် ပြောဆိုညှိနှိုင်းရသည့် ဆက်ဆံရေးအရာရှိအဖြစ် ဝင်လုပ်သည်။
နောက် ဒပ်ခ်ျကုမ္ပဏီ ခမ္မီနိုဗာ (Cheminova) မှာ မြေဩဇာကို ပြည်တွင်းသို့ သွင်းရန် မြန်မာ့ဩဘာကုမ္ပဏီကို ထူထောင်သည်။
Homepage - Myanma Awba ၁၉၉၇ ခုတွင် နာမည်ကျော် ကောမက် ရွက်ဖြန်းမြေဩဇာကို ထုတ်ရောင်းနိုင်ခဲ့သည်။
၂၀၀၃ ခုတွင် ဧရာဝတီမျိုးစေ့ချရေသွင်းကုမ္ပဏီကို ထူထောင်ကာ နိုင်ငံခြားစပ်မျိုးများကို တင်သွင်းသည်။
၂၀၁၀ ခုတွင် ဥရောပသို့သွင်းနိုင်သော ဆန်အရည်အသွေးကောင်းရစေရန် ပဲခူးနယ်၌ ဒေါ်လာ ၃ သန်းတန် ဆန်စက်ဆောက်သည်။
၂၀၁၅ ခုတွင် ဂျာမနီမှ နာမည်ကြီးမြေဩဇာတံဆိပ် နိုတ္ထြိုဖိုစကာ (Nitrophoska) ကို ပြည်တွင်းသို့ သွင်းသည်။
၂၀၁၆ ခု၊ ဖေဖော်ဝါရီလတွင် ကမ္ဘာ့ဘဏ်၏ နိုင်ငံတကာဘဏ္ဍာရေးကော်ပိုရေးရှင်းမှ ရန်ကုန်၌ စိုက်ပျိုးရေးသုံးဓာတုစက်ရုံတည်ရန် အစုစပ်ချေးငွေအဖြစ် ဒေါ်လာ ၁၀ သန်းထုတ်ချေးသည်။
အဆိုပါစက်ရုံမှာ ဒေါ်လာ ၂၅ သန်း ကုန်ကျမည်ဖြစ်သဖြင့် လိုငွေ ၁၅ သန်းအနက်မှ ၁၀ သန်းကိုလည်း ၎င်းကော်ပိုရေးရှင်းမှပင် ချေးပေးမည်ဖြစ်သည်။
ဧပြီလရောက်သော် ကနဦးချေးငွေ ၁၀ သန်းမှ ၁.၅ သန်းကို အရင်းအဖြစ် မတည်ပေးပြီး ကျန် ၆ သန်းကို ကျေးလက်ချေးငွေဝန်ဆောင်မှုအဖြစ် သုံးစွဲရန် သတ်မှတ်ကာ၊ စုစုပေါင်း ၇.၅ သန်းကို လျှော်ပေးသည်။
ထိုနှစ် ဒီဇင်ဘာလတွင် နွေပင်လယ်အထူးစက်မှုဇုန်၌ ၎င်းစက်ရုံကို ဆောက်သည်။
၂၀၁၇ ခုတွင် မဟာစိုက်ပျိုးရေးအသေးစားချေးငွေလုပ်ငန်းကို စတင်သည်။
Home - Maha ဒါရိုက်တာအဖြစ်ဆောက်ရွက်သည့်လုပ်ငန်းများ မြန်မာဩဘာအုပ်စု ကုမ္ပဏီ လီမိတက် မဟာစိုက်ပျိုးရေး အများပိုင် ကုမ္ပဏီ လီမိတက် ဝိစာရအပြည်ပြည်ဆိုင်ရာ ကုမ္ပဏီ လီမိတက် ရွှေကဝမြေ ကုမ္ပဏီ လီမိတက် ရွှေကဝ ကုမ္ပဏီ လီမိတက် ပီတိပြည့်စုံ ကုမ္ပဏီ လီမိတက် တိုးအာကာမြေ ပဲမျိုးစုံ ကုမ္ပဏီ လီမိတက် ကျူပက်ခ် ကုမ္ပဏီ လီမိတက် မိသားစုဘဝ ဒေါ်စိုးမာလာနှင့်လက်ထပ်ရာ သား ၃ ယောက်ရှိသည်။
ကိုးကား ပြင်ပလင့်များ ကဏ္ဍ:၁၉၇၃ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ စီးပွားရေးလုပ်ကိုင်သူများ။
ဦးထွန်းရီ (၁ မေ ၁၉၂၆ - ၄ ဧပြီ ၂၀၁၄) သည် မြန်မာ့တပ်မတော် ဒုတိယကာကွယ်ရေးဦးစီးချုပ်ဟောင်းနှင့် နိုင်ငံရေးသမားဖြစ်သည်။
သူသည် မြန်မာ့ဆိုရှယ်လစ်လမ်းစဉ်ပါတီ၏ အမွေကိုဆက်ခံယူသည့် တစညပါတီ အား ဦးဆောင်ခဲ့သူလည်း ဖြစ်သည်။
ငယ်ဘဝနှင့် ပညာရေး ၁၉၂၆ ခုနှစ်၊ မေ ၁ ရက်နေ့တွင် မြင်းမူမြို့နယ်၊ ဝမ်းပြည့်ရွာ၌ မွေးသည်။
မိဘများမှာ ဦးခ နှင့် ဒေါ်အေး တို့ဖြစ်ကြသည်။
မြင်းမူနှင့် မန္တလေးမြို့များ၌ ပညာသင်ကြားပြီး မန္တလေး၌ အထက်တန်းအောင်သည်။
စစ်မှုထမ်းဘဝ ၁၉၄၃ ခုနှစ် တွင် ဂျပန်အားတိုက်ရန် ဗမာ့ကာကွယ်ရေးတပ်မတော်သို့ ဝင်သည်။
၁၉၄၃ ခုနှစ် တွင် မှော်ဘီ စစ်တက္ကသိုလ် ဗိုလ်လောင်းသင်တန်း အပတ်စဉ် (၃) သို့ တက်သည်။
၁၉၄၅ ခုနှစ်၊ ဇန်နဝါရီ ၅ ရက်တွင် သင်တန်းဆင်းသည်နောက် ဒုတိယဗိုလ်အဆင့်ဖြင့် ဗမာ့လက်နက်ကိုင်တပ်ရင်း (၄) ၌ တာဝန်ကျသည်။
ဖက်ဆစ်တော်လှန်ရေး၌ တိုင်း (၁)၊ တပ်ရင်း (၁၀၆) လက်အောက်ခံအဖြစ် ပါဝင်ခဲ့သည်။
လွတ်လပ်ရေးရသည်နောက် ဗိုလ်ကြီးအဆင့်ဖြင့် ဗထူး၌ တပ်ခွဲမှူးသင်တန်းတက်ရောက်သည်။